|  |  |  |
| --- | --- | --- |
| Patentstyret  Postboks 8160 DEP  Sandakerveien 64  0033 OSLO |  |  |
| |  |  |  | | --- | --- | --- | | Deres ref | Vår ref  16/5165-18 | Dato  5. januar 2018 | |  | | | | | |

|  |
| --- |
|  |

Statsbudsjettet 2018 – Tildelingsbrev til Patentstyret

[1. Innledning 1](#_Toc486412113)

[2. Overordnede utfordringer og prioriteringer 2](#_Toc486412114)

[3. Mål og indikatorer 2](#_Toc486412115)

[4. Prioriterte tiltak og bestillinger i 2018 3](#_Toc486412116)

[5. Andre forutsetninger og krav 4](#_Toc486412117)

[6. Budsjettvedtak og fullmakter for 2018 5](#_Toc486412118)

[Vedlegg 1: Styringskalenderen for 2018 7](#_Toc486412119)

[Vedlegg 2: Fullmakter 2018 8](#_Toc486412120)

[Vedlegg 3: Rapporteringskrav 9](#_Toc486412121)

1. **Innledning**

Vi viser til Innst. 8 S (2017–2018), Innst. 3 S (2017-2018) og Prop. 1 S (2017–2018) for Nærings- og fiskeridepartementet og meddeler med dette Stortingets budsjettvedtak og departementets styringssignaler for Patentstyret 2018.

Tildelingsbrevet fastsetter mål, indikatorer og prioriterte tiltak for Patentstyret i 2018. Brevet spesifiserer også enkelte konkrete oppgaver og bestillinger for 2018, men gir ikke en uttømmende oversikt over virksomhetens oppgaver. Virksomhetens myndighet, ansvar og faste oppgaver framgår av hovedinstruksen for styringen av Patentstyret fastsatt 28.05.2014[[1]](#footnote-1).

Departementet tar forbehold om at virksomheten innenfor gjeldende budsjettrammer kan bli pålagt enkelte oppgaver i tillegg til de som er beskrevet i dette brevet. I slike tilfeller skal det sendes tillegg til tildelingsbrev.

1. **Overordnede utfordringer og prioriteringer**

Patentstyret er nasjonal myndighet for behandling av søknader om patent, varemerke og design. I tillegg er Patentstyret et nasjonalt kompetansesenter for immaterielle rettigheter. Gjennom forvaltning og spredning av kunnskap om immaterielle rettigheter og verdier er Patentstyret en del av det norske innovasjonssystemet. Patentstyret bidrar til innovasjon og økt verdiskaping ved å legge til rette for at norske bedrifter kan sikres inntjening på egen nyskaping, strategisk markedsføring og design.

For å utvikle seg videre, både som forvalter og som et kompetansesenter for immaterielle rettigheter og verdier i Norge, må Patentstyret ha god og relevant kompetanse, gode rutiner for effektiv saksbehandling og en tydelig kundeorientering.

1. **Mål og indikatorer**

**3.1 Målbilde**

|  |
| --- |
| Hovedmål |
| Større bedrifts- og samfunnsøkonomisk lønnsomhet fra immaterielle verdier |

|  |
| --- |
| Delmål |
| 1. Flere gode rettigheter |
| 1. Bedre bruk av immaterielle verdier |

Målstrukturen er operasjonalisert gjennom et mål- og resultatstyringssystem (MRS-system). Styringsparametere og rapporteringskrav følger i vedlegg 1. Systemet med indikatorer er nærmere beskrevet i MRS-rapporten for Patentstyret datert 7. januar 2015, se også vedlegg 3.

*Utvikling av virksomheten*

Patentstyret skal prioritere arbeid innenfor delmål 1. Patentstyret skal innrette sin virksomhet mot høyest mulig måloppnåelse på bakgrunn av resultater fra mål- og resultatstyringssystemet og annet evaluerings- og analysearbeid. Patentstyret har de siste årene opplevd økt søknadsinngang og departementet legger derfor vekt på at søknadsbehandling fortsatt har nødvendig oppmerksomhet slik at det ikke bygges opp nye restanser.

*Kunnskapsoverføring og kartlegging av IR-modenhet*

For å fremme måloppnåelsen under delmål 2, skal Patentstyret skal prioritere arbeid med kunnskapsoverføring og kartlegging av IR-modenhet i norsk næringsliv*.* Etaten skal i 2018 fortsette arbeidet med å kartlegge behov for å styrke IR-modenhet i de mest relevante brukergruppene.

*Kunderettet virksomhet gjennom digitalisering*

Patentstyret skal videreføre arbeidet med å implementere nye digitale løsninger for mer effektiv og kundevennlig kommunikasjon. Patentstyret skal videreutvikle samarbeidet med andre aktører nasjonalt og internasjonalt for å effektivisere saksbehandlingen med mål om å legge til rette for bedre bruk av immaterielle rettigheter og verdier i næringslivet.

*Samarbeid mellom virkemiddelaktørene*

For å sikre en god utnyttelse av statens ressurser, er det viktig med tydelig rolledeling og et godt samarbeid mellom de ulike virkemiddelaktørene innenfor det norske innovasjonssystemet. Innovasjon Norge, Siva, Norges forskningsråd, Patentstyret, DOGA og Brønnøysundregistrene er alle, på hver sine måter, virkemidler av betydning for vekst i norsk næringsliv.

Departementet ber virkemiddelaktørene organisere samarbeidet seg imellom på en måte som resulterer i tydelige og samkjørte virksomheter, som utøver sine respektive roller i et godt samspill, og på en slik måte at de ulike virkemidlene utfyller hverandre på en best mulig måte. I den grad det er uklarheter om rolledelingen ber departementet om å bli orientert.

1. **Prioriterte tiltak og bestillinger i 2018**

*Rapporteringskrav knyttet til EPO*

Patentstyret er hovedansvarlig for å representere Norge i EPOs forvaltningsråd og i underliggende komiteer, ifølge føringer gitt av Nærings- og fiskeridepartementet, Justis- og beredskapsdepartementet og Utenriksdepartementet. Patentstyret skal fremføre Norges standpunkter i forvaltningsrådet og rapport skal oversendes berørte departementer.

*Rapporteringskrav knyttet til NPI*

Patentstyret skal i årsrapporten rapportere om arbeidet knyttet til NPI, herunder inntekter og utgifter og konsekvenser for Patentstyret av NPI-samarbeidet.

*Samfunnssikkerhet og beredskap*

Patentstyret skal ha etablert nødvendig grunnsikring for beskyttelse av verdier, og ha oppdaterte krise-/beredskapsplaner for å sikre god håndtering og kontinuitet ved uforutsette hendelser. Planene skal bygge på risikoerkjennelse, verdivurdering og skadevurdering ut fra ansvars- og arbeidsområdet.

Patentstyret skal ha etablert rutiner for styring og kontroll med informasjonssikkerheten. Informasjonssikkerhetsarbeidet skal innrettes på en systematisk, målrettet og dokumenterbar måte, og være en integrert del av virksomhetens øvrige internkontrollrutiner. Informasjonssikkerheten skal være i samsvar med nasjonal strategi og handlingsplan. Gjeldende føringer og krav til ikt-sikkerhet skal følges opp på grunnlag av råd fra sikkerhetsmyndighetene.

Det skal gjennomføres regelmessige øvelser med bakgrunn i planverket. Øvelser skal dokumenteres og evalueres. Det skal også foretas årlig revisjon og evaluering av sikkerhetstilstanden, som legges fram for virksomhetens leder.

Vi ber om at Patentstyret etter anmodning fra departementet medvirker i utvikling og implementering av Nasjonalt rammeverk for digital hendelseshåndtering.

For informasjon som faller inn under sikkerhetsloven med forskrifter skal det være etablert tiltak og rutiner i henhold til dette regelverket, basert på risiko- og sårbarhetsvurderinger. Det skal regelmessig vurderes om det er aktuelt å foreslå utpeking av skjermingsverdig(e) objekt(er).

1. **Andre forutsetninger og krav**

**5.1 Fellesføring 2018 arbeidslivskriminalitet**

Offentlige oppdragsgivere har som innkjøpere av varer og tjenester et særskilt ansvar for å motvirke arbeidslivskriminalitet. Det forventes at offentlige virksomheter går foran i arbeidet med å fremme et seriøst arbeidsliv. Patentstyret skal ved tildeling av oppdrag og i oppfølging av inngåtte kontrakter sikre at deres leverandører følger lover og regler. Patentstyret skal i årsrapporten redegjøre for resultater fra oppfølging av inngåtte kontrakter og hvordan virksomhetens anskaffelser er innrettet for å gjennomføre dette hensynet

**5.2 Føring sikkerhet og beredskap**

Patentstyret skal ha tilfredsstillende beredskap til å kunne håndtere uønskede hendelser. Nødvendig grunnsikring skal dokumenteres, øves og vedlikeholdes. Det forventes at Patentstyret evaluerer og tar lærdom av øvelser og uønskede hendelser.

Patentstyret skal ha god styring og kontroll med informasjonssikkerheten, som bidrar til beskyttelse av viktige verdier i Patentstyret. Arbeidet må innrettes på en systematisk, målbar og dokumentert måte som en integrert del av virksomhetens øvrige internkontrollrutiner.

Patentstyret skal gjøre rede for arbeidet med beredskap og informasjonssikkerhet i årsrapporten.

**5.3 Føring mangfold og likestilling**

Det er et mål for regjeringen at alle skal ha like muligheter og frihet til å treffe egne valg, uavhengig av kjønn, etnisitet, religion, nedsatt funksjonsevne og seksuell orientering. Offentlige myndigheter har plikt til å fremme likestilling og hindre diskriminering på sitt virkeområde. Det skal tilbys likeverdige tjenester til hele befolkningen. Ansatte bør også gjenspeile mangfoldet i befolkningen.

Departementet understreker at arbeidet for likestilling og mangfold videreføres i 2018, og det skal utarbeides strategier og tiltak på dette området. Arbeidet skal omtales i årsrapporten for 2018 og senere år. Departementet vil følge opp status for virksomhetens arbeid for å fremme likestilling og mangfold i styringsdialogen i løpet av året.

1. **budsjettvedtak og fullmakter for 2018**

**6.1 Budsjettvedtak**

For Patentstyret er det fattet budsjettvedtak på kap. 935, 3935 og 5574.

*Utgifter*

|  |  |  |
| --- | --- | --- |
| *Kap. 935* | *Patentstyret* | *Beløp* |
| Post 01 | Driftsutgifter | 252 466 000 |
| Sum kap. 935 |  | **252 466 000** |

*Inntekter*

|  |  |  |
| --- | --- | --- |
| *Kap. 3935* | *Patentstyret* | *Beløp* |
| Post 01 | Inntekter av informasjonstjenester | 5 290 000 |
| Post 02 | Inntekter knyttet til NPI | 4 492 000 |
| Post 03 | Gebyrer immaterielle rettigheter | 81 856 000 |
| Sum kap. |  | **91 638 000** |

|  |  |  |
| --- | --- | --- |
| *Kap. 5574* | *Sektoravgifter under Nærings- og fiskeridepartementet* | *Beløp* |
| Post 71 | Avgifter immaterielle rettigheter | 163 000 000 |

Patentstyret har ansvar for å planlegge virksomheten i 2018 innenfor de bevilgningsrammer som er gitt i dette brevet (jf. Reglement for økonomistyring i staten § 9 og Bestemmelser om økonomistyring i staten, pkt. 2.2.).

Det følger av § 5 i Stortingets bevilgningsreglement at utgiftsbevilgninger ikke kan overskrides eller brukes til andre formål enn forutsatt av Stortinget, med mindre det er gitt eksplisitt fullmakt om noe annet, jf. punkt 6.2 under.

**6.2 Finansielt rammeverk**

Det vises til Bestemmelsene om økonomistyring i staten pkt. 3.4.2. Patentstyret skal føre regnskap etter kontantprinsippet.

**6.3 Tildeling**

I tråd med kravene i § 7 i Reglement for økonomistyring i staten og føringene gitt i dette tildelingsbrevet, blir bevilgningene på kapitlene 935, 3935 og 5574 stilt til disposisjon for Patentstyret.

Med hilsen

|  |  |
| --- | --- |
| Bjørn Kåre Molvik (e.f.)  fungerende ekspedisjonssjef | Nicolai Seip  avdelingsdirektør |

Dokumentet er elektronisk signert og har derfor ikke håndskrevne signaturer

Kopi

|  |
| --- |
| Riksrevisjonen |

**Vedlegg 1: Styringskalenderen for 2018**

|  |  |  |
| --- | --- | --- |
| **Måned** | **Dato** | **Aktivitet** |
| **Jan.** | Medio jan. - medio feb. | Avslutning statsregnskap 2017 (jf. eget brev) |
| **Feb.** |  | Avslutning statsregnskap 2017 (jf. eget brev) |
| **Mars** | 1. mars  1. mars  15. mars | Årsrapport 2017  Ev. innspill til revidert budsjett 2018  Budsjettforslag 2019 |
| **Mai** | 30. mai | 1. tertialrapport  Etatsstyringsmøte vår |
| **Juni** |  | Kontraktssamtale med virksomhetsleder |
| **Juli** |  |  |
| **Aug.** |  |  |
| **Sept.** | 20. sept.:  20. sept.: | Risikovurdering / 2. tertialrapport  Status økonomi per 31.aug., og ev. innspill til endringsproposisjon høstsesjon 2018 |
| **Okt.** | Okt. - nov. | Dialog om tildelingsbrev for 2019 |
| **Nov.** | 1. nov. | Ev. innspill til store satsinger 2020  Etatsstyringsmøte høst |
| **Des.** | 31. des. | Tildelingsbrev for 2019 |

Nærmere informasjon om format og innhold i de ulike leveransene i styringskalenderen for virksomheter under Nærings- og fiskeridepartementet finnes på <https://www.regjeringen.no/no/dokument/dep/nfd/tildelingsbrev-og-arsrapporter/tildelingsbrev-/id2571433/>

Vedlegg 3 gir en samlet oversikt over krav til rapportering for Patentstyret for 2018.

**Vedlegg 2: Fullmakter 2018**

**Fullmakter i henhold til bevilgningsreglementet**

Bevilgningsreglementet har bestemmelser om unntak fra de hovedprinsipper som reglementet ellers er basert på. Vilkår for bruk av unntaksbestemmelsene er redegjort for i Finansdepartementets (FIN) rundskriv R-110, sist oppdatert 13.01.2017. Det vises også til veileder for statlig budsjettarbeid utgitt av FIN (R-0634 B), som forklarer budsjett­fullmaktene nærmere.

NFD delegerer med dette følgende fullmakter til Patentstyretfor 2017, med de utdypende vilkår som er fastsatt i FINs rundskriv R-110, jf. punktene 2.2 – 2.6:

* Fullmakt til nettobudsjettering ved utskifting av utstyr med inntil 5 prosent av bevilgningen på den aktuelle posten.
* Fullmakt til å inngå leieavtaler og avtaler om kjøp av tjenester ut over budsjettåret, forutsatt at eventuelle avtaler inngås innenfor rammen av *Instruks om håndtering av bygge- og leiesaker i statlig sivil sektor,* fastsatt 20. januar 2012 og sist endret 29. mai 2015.
* Fullmakt til å overskride investeringsbevilgninger mot tilsvarende innsparing under driftsbevilgninger under samme budsjettkapittel, begrenset til 5 prosent av bevilgningen under post 01.
* Fullmakt til å overskride driftsbevilgninger til investeringsformål med inntil 5 prosent av bevilgningen på den aktuelle posten mot tilsvarende innsparing i de neste fem budsjettårene.

Departementet tar forbehold om at fullmaktene kan inndras dersom de ikke benyttes i overensstemmelse med kravene i rundskriv R-110. Det bes om særskilt rapportering om utnyttelsen av hver enkelt fullmakt i forklaringene til statsregnskapet.

**Administrative fullmakter**

Det vises til følgende:

* Patentstyrets justerte personalreglementet som trådte i kraft 26.02.2014.
* For tidligere NHD-etater: referanser til tidligere brev der fullmakter er delegert
* For tidligere FKD-etater og Konkurransetilsynet: vesentlige fullmakter delegeres i brevet.

**Vedlegg 3: Rapporteringskrav**

|  |  |  |  |  |
| --- | --- | --- | --- | --- |
| *Formål* | Patentstyret skal behandle saker om industrielle rettar som fastsett i patentloven, foretaksnavneloven, designloven, varemerkeloven og edelmetalloven. Patentstyret kan utføre informasjonstenester og skal elles leggje til rette for innovasjon og verdiskaping ved å vere eit kompetansesenter for industrielle rettar | | | |
| *Hovedmål* | Større bedrifts- og samfunnsøkonomisk lønnsomhet fra immaterielle verdier. | | | |
| *Delmål 1:*  Flere gode rettigheter | **Styrings-**  **dimensjon** | | **Indikatorer** | **Støttende**  **analyser** |
| **Effektivitet** | | * Behandlingstider for patent, varemerke og design * Antall ferdigbehandlede søknader pr årsverk brukt på saksbehandling og utviklingen i dette forholdet over tid. * Sammenholde de to ovenstående indikatorene med andre sammenliknbare patentverk | * Antall søknader patent, varemerke og design * Antall førstesøknader, patent |
| **Kvalitet** | | * Kvalitetskontroller av andel beslutninger for å kontrollere om de er i tråd med regelverk og praksis. | * Patentstyrets beslutninger mot klagebehandlingen i KFIR * Harmonisering av praksis varemerke og design med OHIM og EPO |
| **Kunde-**  **tilfredshet** | | * Kundetilfredshetsundersøkelse av Patentstyrets søknadsbehandling av patent-, varemerke-, og designsøknader | * Antall og andel av totalt antall patentsøknader fra norske søkere som leveres som førstesøknader til Patentstyret |
| *Delmål 2:*  Bedre bruk av immaterielle verdier | *Prioriteringsanalyse for delmål 2* | | | |
| **Kompetanse-overføring** | | * Omfang av kurstilbud rettet mot ulike målgrupper * Overordnet beskrivelse og begrunnelse for annen type kompetanseoverføring | * Samarbeid med virkemiddelapparatet |
| **Opplevd**  **kompetanse-overføring** | | * Undersøkelse av effekt av kompetanseoverføring og kundetilfredshet knyttet til etatens informasjonsaktiviteter |  |
| **IR-**  **modenhet** | | * Antall forundersøkelser fra norske søkere * Samlet antall patent-, varemerke- og designsøknader til utlandet fra norske søkere * [Utviklingsmål 1] | * Kundebruk av registre og databaser |
| *Hovedtall* | | | | |
| *Volumtall* | | * Søknadsinngang – patent, varemerke og design * Avgjorte søknader – patent, varemerke design * Nye rettigheter – meddelte patent, registrerte varemerker   registrerte design   * Øke kunnskap om immaterielle rettigheter – antall avholdte kurs, antall forundersøkelser, antall eksterne foredrag og arrangement | |  |
| *Nøkkeltall* | | * Antall årsverk * Samlet driftsbevilgning – Kap 3935/05;/07;/08 og Kap 5574/71 * Samlet inntektsbevilgning * Samlede inntekter * Samlede utgifter | |

1. Hovedinstruksen er tilgjengelig på regjeringen.no sammen med tildelingsbrevet. [↑](#footnote-ref-1)